10T. autobusu maršruts (Rīga)

10T. autobusu maršruts bija Rīgas sabiedriskā transporta pagaidu autobusu maršruts, kas vajadzības gadījumos aizstāja slēgto vai daļēji slēgto 10. tramvaju maršrutu. To apkalpoja 7. autobusu parks.

Vēsture 

2010. gada 5. septembrī sakarā ar Mārupītes pārplūšanu un tramvaja sliežu applūdumu Ojāra Vācieša ielā 10T. autobusu maršruts pārvadāja pasažierus no Centrāltirgus līdz 4. tramvaju depo.

2014. gada 22. janvārī saistībā ar ūdensvada avāriju Pārdaugavā 10. maršruta tramvaju saīsināja līdz 4. tramvaju depo. No 4. depo līdz Bišumuižai tramvaju aizstāja autobusi.

Pēdējoreiz 10T. autobuss kursēja no 2019. gada 16. līdz 19. februārim un pilnībā aizstāja 10. tramvaju maršrutu.

Maršruts

2019 
Virzienā Centrāltirgus — Bišumuiža autobusi kursēja pa šādām ielām: Centrāltirgus iela, Maskavas iela, 11. novembra krastmala, Akmens tilts, Uzvaras bulvāris, O. Vācieša iela, Torņakalna iela, Vienības gatve, Jelgavas iela, Bauskas iela.

Virzienā Bišumuiža — Centrāltirgus autobusi kursēja pa šādām ielām: Bauskas iela, Satiksmes iela, Torņakalna iela, O. Vācieša iela, Uzvaras bulvāris, Akmens tilts, 11. novembra krastmala, 13. janvāra iela, Prāgas iela un Centrāltirgus iela.

2010 
Virzienā Centrāltirgus — 4.tramvaju depo autobusi kursēja pa šādām ielām: Centrāltirgus iela, Maskavas iela, 11. novembra krastmala, Akmens tilts, Uzvaras bulvāris, O. Vācieša iela,  Friča Brīvzemnieka iela, Vienības gatve un Tipogrāfijas iela.

Virzienā 4. tramvaju depo — Centrāltirgus autobuss kursēja pa šādām ielām: Tipogrāfijas iela, Vienības gatve, Friča Brīvzemnieka iela,  O. Vācieša iela, Uzvaras bulvāris, Akmens tilts, 11. novembra krastmala, 13. janvāra iela, Prāgas iela un Centrāltirgus iela.

Pieturvietas

2019 
2019. gadā 10T. autobusu maršrutam pavisam kopā bija 26 pieturas, katrā virzienā pa 13.

2010 
2010. gadā 10T. autobusu maršrutā pavisam kopā bija 15 pieturas. Virzienā Centrāltirgus — 4.tramvaju depo  bija 8 pieturas, bet virzienā 4.tramvaju depo — Centrāltirgus bija 7 pieturas.

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Atsauces 

Autobusu satiksme Rīgā